Hyvinvointiasemien lääkäreiden ja hoitajien vastaanotot ovat suljettuina perjantaina 5.9. kehittämispäivän vuoksi – osa kiirevastaanotoista palvelee

Etelä-Karjalan hyvinvointialueen hyvinvointiasemien perusterveydenhuollon lääkäreiden ja hoitajien vastaanotot ovat suljettuina perjantaina 5.9.2025 hyvinvointiasemien kehittämispäivän vuoksi. Hyvinvointiasemilla mm. hammashoito ja laboratoriopalvelut palvelevat normaalisti.

Hoitajien ja lääkäreiden vastaanotot ovat kokonaan suljettuina seuraavilla hyvinvointiasemilla:

Lappeenrannan hyvinvointiasemat: Kahilanniemi, Koulukatu, Sammonlahti, Pohjolankatu ja Joutseno

Lemi

Luumäki

Rautjärvi

Ruokolahti

Savitaipale

Taipalsaari

Lisäksi suljettuna on hoitotarvikepalvelu sekä myös Oma Ekhvan perusterveydenhuollon digihoitajien palvelut.

Hoidon tarpeen arviointi palvelee puhelimitse ja Oma Ekhvassa on käytössä chat-palvelu. Katso ohjeet alta.

Ajanvarauksella toimiva kiirevastaanotto on avoinna Imatran Honkaharjussa, Parikkalassa ja Etelä-Karjalan keskussairaalan T-siivessä (1.kerros).

– Pahoittelemme asiakkaillemme kehittämispäivän aiheuttamaa katkosta palveluissa, sanoo avoterveydenhuollon johtaja Minna Häyhä.  – Äkillisesti sairastuessa asiakas voi toimia normaalin käytännön mukaan eli yhteydenotto hoidon tarpeen arviointiin toimii myös perjantaina 5.9.2025. – Kehittämispäivänä keskitymme yhdessä henkilöstön kanssa parantamaan toimintatapojamme, jotta voimme jatkossa tarjota sujuvampia ja vaikuttavampia palveluja.

Toimi näin, kun sairastut äkillisesti

Hoidontarpeesi arviointi ja ajanvaraus tehdään joko puhelimitse ja verkossa.

Voit soittaa Päivystysapuun 116 117. Päivystysapu palvelee vuorokauden ympäri 24/7.

Voit käyttää Päivystysavun chat –palvelua, joka palvelee joka päivä klo 8–20. Chattiin pääset Oma Ekhvasta.

Voit ottaa yhteyttä myös Omaolon oirearvion digikanavan kautta.

Voit soittaa hyvinvointiasemiemme puhelinpalveluun 05 352 7260 (ma–pe 7–20).

Hoidontarpeen arvioinnin jälkeen sinut ohjataan kiirevastaanotolle, päivystykseen tai saat ajan hyvinvointiasemalle.

Lisätietoja:

Minna Häyhä, avoterveydenhuollon johtaja, puh. 040 556 2530. minna.hayha@ekhva.fi

Korjaus 26.8.2025 klo 18: Korjattu vaaleanpunaisen laatikon tekstiä Päivystysavun chatin osalta ajantasaisella tiedolla.

Artikkeli Hyvinvointiasemien lääkäreiden ja hoitajien vastaanotot ovat suljettuina perjantaina 5.9. kehittämispäivän vuoksi – osa kiirevastaanotoista palvelee  julkaistiin ensimmäisen kerran DEV Etelä-Karjalan hyvinvointialue.