Ruokolahden ja Rautjärven hyvinvointiasemilla walk-in-vastaanottotoiminta laajenee – asiakaspalvelupisteet sulkeutuvat

Tarkista sairaanhoitajan ajanvarauksettoman vastaanoton tämän hetkiset palveluajat hyvinvointiaseman sivulta! Tämä tiedote sisältää vanhentunutta tietoa.

***

Rautjärven hyvinvointiasemalla avataan tammikuun alussa sairaanhoitajan ajanvaraukseton walk-in-vastaanotto, ja Ruokolahdella vastaavan palvelun palveluaika laajenee. Muutoksen myötä Ruokolahden ja Rautjärven hyvinvointiasemilla asiakaspalvelun tukena toimineet asiakaspalvelupisteet sulkeutuvat 1.1.2025 alkaen. Hyvinvointiasemien vastaanottotoiminta ajanvarauksella jatkuu ennallaan.

Vielä joulukuussa Ruokolahden ja Rautjärven hyvinvointiasemien asiakaspalvelupisteet palvelivat arkisin klo 8–12 välisenä aikana, mutta tammikuun alussa ne sulkeutuvat. Asiakaspalvelupisteet ovat toimineet asiakaspalvelun tukena hyvinvointiasemilla, ja niillä asiointi on selvästi vähentynyt syksyn aikana.

Ensisijaisesti asiakkaita palvelee hyvinvointiasemien puhelinpalvelu 05 352 7260 (ma-pe klo 7–20), josta tehdään myös ajanvaraukset.

Vastaanotot Ruokolahden ja Rautjärven hyvinvointiasemilla toimivat edelleen ajanvarauksella hyvinvointiasemien auki ollessa arkisin maanantaista torstaihin klo 8–16 sekä perjantaisin ja juhlapyhien aattoina klo 8–15.

Rautjärvellä ja Ruokolahdella kiireettömät vastaanottopalvelut laajentuvat

Tammikuusta alkaen asiakaspalvelupisteiden henkilöstöresurssi voidaan käyttää kiireettömän vastaanottotoiminnan laajentamiseen. Sairaanhoitajan ajanvaraukseton walk-in-vastaanotto palvelee Ruokolahdella ja Rautjärvellä joka arkipäivä klo 9–14.  Walk-in-vastaanoton kesto on 10 minuuttia asiakasta kohden, ja se on tarkoitettu lyhyille hoitotoimenpiteille. Päivystyksellisiä asioita ei niillä hoideta.

Walk-in-vastaanotolle voi tulla ilman ajanvarausta, kun asiana on

yksittäiset rokotukset (Covid19-rokotukset vain ajanvarauksella)

punkin poistot

yksittäiset injektiot

korvahuuhtelut (Huomaa: Laita pehmittävät korvatipat etukäteen.)

ompeleen tai hakasten poistot (rajatusti).

– Tällä muutoksella voimme panostaa enemmän pienten hyvinvointiasemiemme kiireettömiin vastaanottoihin, ja turvaamme paremmin hoidon jatkuvuutta. Rautjärven uusi ja Ruokolahden palveluajaltaan pidempi walk-in-vastaanotto tuo joustavuutta ja nopeutta palveluihin, kertoo avoterveydenhuollon johtaja Minna Häyhä.

Lisätietoja:

Minna Häyhä, Etelä-Karjalan hyvinvointialueen avoterveydenhuollon johtaja, p. 040 556 2530, minna.hayha@ekhva.fi (tavoitettavissa 2.1.2025-)

Sami Raasakka, ylilääkäri, puh. 040 651 1594, sami.raasakka@ekhva.fi

Artikkeli Ruokolahden ja Rautjärven hyvinvointiasemilla walk-in-vastaanottotoiminta laajenee – asiakaspalvelupisteet sulkeutuvat julkaistiin ensimmäisen kerran DEV Etelä-Karjalan hyvinvointialue.