Muutoksia Rautjärven ja Ruokolahden hyvinvointiasemien palveluissa

Rautjärven ja Ruokolahden hyvinvointiasemien avoterveydenhuollon lääkärin ja hoitajan vastaanottojen sekä sairaanhoitajan ajanvarauksettoman vastaanoton aukioloajat muuttuvat 5.1.2026 alkaen.

5.1.2026 alkaen Rautjärven hyvinvointiaseman lääkärin ja hoitajan vastaanotot on avoinna maanantaisin ja tiistaisin klo 8–16 sekä perjantaisin klo 8–15.

Samasta ajankohdasta alkaen Ruokolahden hyvinvointiaseman avoterveydenhuollon lääkärin ja hoitajan vastaanotot ovat avoinna maanantaisin, keskiviikkoisin ja torstaisin klo 8–16.

Hoidon jatkuvuuden parantamiseksi hyvinvointialue lisää ajanvarauksellisen toiminnan osuutta. Tästä syystä sairaanhoitajan ajanvaraukseton vastaanoton aukiolo muuttuu samassa yhteydessä Rautjärven ja Ruokolahden hyvinvointiasemilla, ja palvelua on saatavilla maanantaisin klo 9–11.

Sairaanhoitajan ajanvarauksettoman (walk-in) vastaanoton kesto on noin 10 minuuttia asiakasta kohden, ja se on tarkoitettu lyhyille hoitotoimenpiteille. Päivystyksellisiä asioita ei niillä hoideta. Asiakkaat otetaan vastaan saapumisjärjestyksessä. Ajoittain voi esiintyä ruuhkautumista. Sairaanhoitajan ajanvarauksettomalle vastaanotolle voi tulla ilman ajanvarausta, kun asiana on mm.

yksittäiset rokotukset (Covid19-rokotukset vain ajanvarauksella)

punkin poistot

yksittäiset injektiot

korvahuuhtelut (Huomaa: Laita pehmittävät korvatipat etukäteen.)

ompeleen tai hakasten poistot (rajatusti).

Muut hyvinvointiasemien palvelut ovat saatavilla aiempaan tapaan ajanvarauksella.

Palveluesihenkilö Enni Tolonen kertoo muutoksesta:
– Ymmärrämme, että aukioloaikojen muutokset voivat hämmentää palveluiden käyttäjiä. Muutokset tehdään, jotta voimme turvata hoidon saatavuuden ja kohdentaa henkilöstömme työpanosta potilastyöhön, jossa tarve on suurin. Haluamme varmistaa, että jokainen asiakas saa tarvitsemansa hoidon oikea-aikaisesti, vaikka palvelut siirtyvät enemmän ajanvarauksella toteutettavaksi.

Lisätietoja:

Enni Tolonen, palveluesihenkilö, Parikkalan, Rautjärven ja Ruokolahden hyvinvointiasemat, p. 040 651 3074, enni.tolonen@ekhva.fi

Eija-Liisa Vikström, palvelupäällikkö, puh. 040 670 6241, eija-liisa.vikstrom@ekhva.fi

Hyvinvointiasemien tiedot verkkosivuillamme

Artikkeli Muutoksia Rautjärven ja Ruokolahden hyvinvointiasemien palveluissa julkaistiin ensimmäisen kerran DEV Etelä-Karjalan hyvinvointialue.